Súradnice: 49°21′37″S 21°14′44″V﻿ / ﻿49,36028°S 21,24556°V﻿ / 49.36028; 21.24556

**Vysielač Stebnícka Magura** (896 m n. m.) je rádiový a televízny vysielač na Slovensku. Nachádza sa na vrchu Stebnícka Magura v pohorí Busov.

Poloha
------

Vysielač sa nachádza 6 km severne od Bardejova, niekoľko metrov pod vrcholom Stebníckej Magury.

História
--------

Vysielanie zo Stebníckej Magury zabezpečuje 81 m vysoká priehradová veža, dokončená v roku 1975. Televízne vysielanie bolo z novej veže spustené 19. novembra 1975 na 4. kanáli s výkonom 1 kW. Druhý televízny program bol z tohto vysielača spustený 13. októbra 1978 s výkonom 5 kW. 
Od roku 1991 sa zvýšila kvalita a dosah vysielania druhého programu na 37. kanáli vďaka navýšeniu výkonu na 100 kW.

V roku 1996 na základe medzinárodných dohôd a v záujme ďalšieho rozvoja televízneho a rozhlasového vysielania prešlo vysielanie televízie z II. do IV. a V. pásma. Na tomto vysielači sa tak presunulo vysielanie prvého programu zo 4. na 40. televízny kanál a došlo k navýšeniu výkonu na 100 kW.

### Rozhlasové vysielanie

Vysielač začal v pásme FM vysielať v roku 1991, kedy vzniklo celoplošné Rock FM Rádio. Neskôr pribudli ďalšie 2 okruhy Slovenského rozhlasu, Rádio Devín a Rádio Slovensko. 
Od roku 2008 vysielalo z tohto vysielača aj Rádio Okey, neskôr zmenené na rádio Europa 2, ktoré však od roku 2010 prešlo na vysielanie z nižšie položenej kóty. Nie všetky frekvencie od spustenia využívali maximálny povolený výkon. V dnešnej dobe tieto frekvencie vysielajú na plný výkon.

Začiatok digitálneho vysielania
-------------------------------

Digitálne vysielanie z tohto vysielača začalo spustením prechodového multiplexu 22. decembra 2009 o 12.15 hod. na k 62 s výkonom 8,5 kW. Analógové vysielanie bolo ukončené v apríli 2011 a nahradilo ho vysielanie v štandarde DVB-T na k 54 a k 40. 1. júla 2011 ukončil vysielanie dočasný prechodový multiplex na k 62.

Vysielače DVB-T
---------------

Antény sú umiestnené vo výške 70,7 m nad zemou. 

| Multiplex | Kanál | ERP | Polarizácia |
| --- | --- | --- | --- |
| 1. multiplex | 47 | 25 | vertikálna |
| 2. multiplex | 46 | 15,85 | vertikálna |
| 3. multiplex | 40 | 15,85 | vertikálna |
| 4. multiplex | 30 | 10 | vertikálna |

Vysielače FM
------------

Antény sú umiestnené vo výške 46 m nad zemou.

| Frekvencia | Program | ERP | Polarizácia |
| --- | --- | --- | --- |
| 88,8 | Rádio Devín | 10 kW | horizontálna |
| 93,5 | Rádio Slovensko | 10 kW | horizontálna |
| 101,7 | Rádio FM | 10 kW | horizontálna |
| 107,1 | Európa 2 | 10 kW | horizontálna |

### Najbližšie vysielače

Okolité významné vysielače a vzdialenosť k nim:

|  | **Krakov (PL)**96,9 km |  | **Sucha Góra (PL)**60,1 km |  |
| **Kotník**47,3 km | Sever | **Góra Jawor (PL)**90,4 km |
| Západ      Východ |
| Juh |
| **Kráľova hoľa**96,5 km | **Dubník**51,1 km | **Magurica** 80,4 km |

Externé odkazy
--------------

* Stránka o vysielači
* História vysielania

Pozri aj
--------

* Zoznam vysielačov na Slovensku

| * z
* d
* u
Slovenské TV a FM vysielače |
| --- |
| Základné vysielače | 
* Dubník (KE)
* Kamzík (BA)
* Kráľova hoľa (PP)
* Krížava (ZA)
* Sitno (BS)
* Suchá hora (BB)
* Veľká Javorina (NM)

 |
| Doplnkové vysielače | 
* Blatný vrch (LC)
* Dievčenská skala (RV)
* Dubník (SE)
* Kotník (SL)
* Magurica (SV)
* Magurka (NO)
* Modrý vrch (ST)
* Nad oborou (TN)
* Stebnícka Magura (BJ)
* Španí laz (VK)
* Trebišov (TV)
* Úložisko (RK)
* Zobor (NR)

 |